04/11/2009 | Administración LocalMunicipal
Ribeira
Aprobación definitiva da ordenanza fiscal do prezo público para axuda no fogar

ANUNCIO O Pleno da Corporación, en sesión celebrada o día 27 de xullo de 2009, acordou aprobar inicialmente o expediente da Ordenanza Fiscal do Prezo Público para Axuda no Fogar. Finalizado o prazo de exposición pública sen que se presentasen reclamacións ou suxestións, estas apróbanse definitivamente con carácter automático. Aos efectos do previsto no número 4 do artigo 17 do Real Decreto Lexislativo 2/2004, publícase o texto íntegro da Ordenanza Fiscal. Faise constar expresamente que a mesma entrará en vigor o día seguinte da súa publicación. De conformidade co establecido no artigo 19.1 do Real Decreto Lexislativo 2/2004 e artigos 10, 25 e 46 da Lei 29/1988, de 13 de xullo, Reguladora da Xurisdición Contencioso-Administrativa, contra o presente acordo os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio. Riveira, a 9 de outubro de 2009 O ALCALDE D. José Luis Torres Colomer De conformidade co disposto no artigo 41 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, este Concello establece o prezo público pola prestación do Servizo Público Municipal de Axuda no Fogar. As persoas que se beneficien dos servizos ou actividades do programa de axuda no fogar están obrigados ao pago do prezo público que lle corresponda de acordo coas tarifas establecidas na presente ordenanza. Para ser beneficiario do mesmo estarase ó disposto na Ordenanza Municipal do Servizo de Axuda no Fogar.3.1.- A contía do prezo público regulado nesta ordenanza fixarase de conformidade coas tarifas establecidas no apartado seguinte, e a súa determinación ou liquidación realizarase no momento da concesión do SERVIZO polo órgano municipal competente, previo informe do traballador/a social.3.2.- O importe do prezo público regulado na presente ordenanza determinarase mediante a aplicación das seguintes tarifas Os efectos de calculo establecese como persoa usuaria aquela para a cal se solicite o servizo. a) A capacidade económica das persoas usuarias do SAD calcularase en atención a súa renda e se é o caso, ao seu patrimonio. Teranse en conta, ademais, as persoas convivintes economicamente dependentes, da cordo co establecido nos parágrafos seguintes. b) A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime ou rendementos de capital mobiliario e inmobiliario; os rendementos das actividades económicas e as ganancias e perdas patrimoniais. c) Para o computo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, so se terá en consideración a porcentaxe correspondente a propiedade do beneficiario. d) No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella. e) A capacidade económica por razón de renda determinarase dividindo a renda ou rendas computables, de acordo co numero anterior, entre a suma dos seguintes convivintes: o perceptor e perceptores de rendas computadas e, se e o caso, o cónxuxe e os ascendentes ou fillos menores de 25 anos, ou maiores desta idade en situación de discapacidade, que dependesen economicamente dos citados perceptores. A efectos de dependencia económica terase en conta a non superación da contía anual do IPREM. f) A capacidade económica resultante será a correspondente a renda da persoa usuaria, calculada de acordo cos números anteriores, modificada a alza se fose o caso, pola suma dun 5 % do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3 % dos 35 aos 65 e dun 1 % os menores de 35 anos. g) Para o computo da renda ou do patrimonio teranse en conta os datos correspondentes á ultima declaración fiscal dispoñibles ou pensión coñecida. Aos efectos do anterior, defínense os seguintes termos: ▪ Renda per cápita anual: A suma dos ingresos que por calquera concepto reciba a unidade familiar ou de convivencia dividida polo número de membros que a integran. ▪ IPREM anual: Indicador público de renda de efectos múltiples.3.3.- A cuantificación do prezo da hora do SERVIZO fixase en 12 euros. O importe que deberá aboar mensualmente cada beneficiario será o resultante de aplica-las porcentaxes que figuran nas tarifas sobre o produto da multiplicación do prezo/hora do Servizo polo número de horas mensuais do mesmo concedidas ó usuario. A obriga de pago do prezo público regulado nesta ordenanza nace dende que se inicia a prestación do Servizo de Axuda no Fogar. A primeira liquidación, ou posterior na que se modifiquen os seus elementos esenciais, será notificada ao interesado para o seu ingreso nas arcas municipais. Nas sucesivas liquidacións, o pago do prezo público realizarase polos obrigados ó mesmo mediante domiciliación bancaria, na conta sinalada ao efecto polo usuario. No caso de Servizos prestados por tempo inferior a un mes completo prorratearase na parte proporcional ó tempo de atención recibido, agás que a baixa se produza na primeira quincena do primeiro mes pendente de pago, que non se cobrará o Servizo. O importe mensual aplicado a cada usuario será revisado anualmente, a fin de acreditar as posibles variacións habidas nas condicións que determinan o mesmo. O beneficiario aportará a documentación que lle sexa requirida a este efecto. As débedas do prezo público regulado nesta ordenanza esixiranse polo procedemento administrativo de prema. a) De xeito xeral no último trimestre do ano procederase á revisión do importe mensual abonado polo usuario, e procederase a aplicación da tarifa correspondente. b) Ao longo do ano poderase proceder á revisión do importe mensual fixado inicialmente cando concorran e se xustifiquen variacións socioeconómicas na unidade familiar que impliquen unha modificación substancial na súa capacidade económica. Só se terán en conta ás variacións de ingresos cando supoñan unha diminución ou incremento demais do 20 % no cómputo anual fronte aos ingresos declarados na solicitude do servizo. Estas variacións c) deberán ter unha duración temporal dun mínimo de 4 meses para ser tidas en conta e xustificaranse por medio da declaración do IRPF, dun certificado emitido pola Axencia Estatal da Administración Tributaria, dun informe dos servizos sociais do concello, ou por calquera outra documentación que a xuízo do concello xustifique e permita un novo cálculo da renda per cápita da unidade familiar. Disposición derrogatoria. Queda derrogada a ordenanza fiscal nº 33, reguladora do servicio de axuda no fogar. Non obstante o disposto anteriormente, para as persoas en situación de dependencia o prezo do Servizo adecuarase ós termos indicados nos Decretos e Ordes que desenrolen a devandita Lei 39/2006 de 14 de decembro, de promoción da autonomía persoal e atención a persoas en situación de dependencia. A presente ordenanza fiscal entrará en vigor o mesmo día da súa publicación no Boletín Oficial da Provincia, permanecendo en vigor ata a súa derrogación ou modificación expresa.